proxectonos/corpus_dominio_legal_administrativo_tmp huggingface dataset:
RESOLUCIÓN do 7 de setembro de 2018 pola que se dá publicidade aos convenios subscritos por este organismo autónomo no segundo cuadrimestre do ano 2018.
Instituto de Estudos do Territorio — III. Outras disposicións — 21/09/2018

O artigo 15 da Lei 1/2016, do 18 de xaneiro, de transparencia e bo goberno (
Diario Oficial de Galicia
núm. 30, do 15 de febreiro), impón a cada consellería ou entidade da Xunta de Galicia a obriga de remitir, para a súa publicación no
Diario Oficial de Galicia,
unha relación dos convenios subscritos referida ao cuadrimestre anterior.
En consecuencia, e para dar cumprimento a esta obriga,
Artigo único. Darlle publicidade á relación dos convenios subscritos polo Instituto de Estudos do Territorio no segundo cuadrimestre do ano 2018, que se incorpora como anexo a esta resolución.
Santiago de Compostela, 7 de setembro de 2018
DECRETO 88/2018, do 26 de setembro, polo que se establece a estrutura orgánica da Xunta de Galicia.
Presidencia da Xunta de Galicia — I. Disposicións xerais — 27/09/2018

En virtude das atribucións que me confire o artigo 26.1 da Lei 1/1983, do 22 de febreiro, de normas reguladoras da Xunta e da súa Presidencia, e para establecer a estrutura orgánica do Goberno de Galicia con adecuación ás competencias que ten asumidas e son propias da Comunidade Autónoma, e tendo en conta os criterios de eficacia e economía que deben inspirar a actuación e a organización administrativa,
Artigo 1
A Xunta de Galicia estará integrada pola Vicepresidencia e consellerías que a continuación se relacionan:
– Vicepresidencia e Consellería de Presidencia, Administracións Públicas e Xustiza.
– Consellería de Facenda.
– Consellería de Medio Ambiente, Territorio e Vivenda.
– Consellería de Infraestruturas e Mobilidade.
– Consellería de Economía, Emprego e Industria.
– Consellería de Educación, Universidade e Formación Profesional.
- Consellería de Cultura e Turismo.
– Consellería de Sanidade.
– Consellería de Política Social.
– Consellería do Medio Rural.
– Consellería do Mar.
Artigo 2
A orde de prelación das consellerías manterase segundo o establecido no artigo anterior.
Disposición transitoria primeira
Mentres non se proceda ao desenvolvemento da estrutura contida neste decreto, os órganos superiores e de dirección existentes manterán a súa estrutura e funcións.
Disposición derrogatoria
Quedan derrogadas cantas disposicións de igual ou inferior rango se opoñan ao disposto neste decreto.
Disposición derradeira primeira
O Consello da Xunta de Galicia adoptará as medidas necesarias para adecuar a estrutura dos distintos órganos obxecto de regulación deste decreto.
Disposición derradeira segunda
A Consellería de Facenda realizará as modificacións e habilitacións orzamentarias precisas para o cumprimento do previsto neste decreto.
Disposición derradeira terceira
Este decreto entrará en vigor o mesmo día da súa publicación no
Diario Oficial de Galicia
.
Santiago de Compostela, vinte e seis de setembro de dos mil dezaoito
ORDE do 6 de setembro de 2018 pola que se nomea un novo membro do Consello Galego de Relacións Laborais en representación da Confederación de Empresarios de Galicia.
Consellería de Economía, Emprego e Industria — II. Autoridades e persoal — 19/09/2018

De acordo co disposto no artigo 7 da Resolución do 23 de outubro de 2008 (DOG do 13 de novembro), pola que se dispón a publicación do regulamento interno de organización e funcionamento do Consello Galego de Relacións Laborais, as organizacións sindicais e empresariais designarán os seus membros representativos, que serán nomeados pola persoa titular da consellería competente en materia de traballo.
Facendo uso da posibilidade de substitución, que recolle o artigo 8 da dita resolución, a Confederación de Empresarios acordou a substitución dun dos membros suplentes da súa representación no Consello.
Por todo o exposto, ao abeiro do artigo 7 da referida Resolución do 23 de outubro de 2008, e en uso das atribucións que teño conferidas,
Artigo 1
Nomear membro suplente do Pleno do Consello Galego de Relacións Laborais, en representación da Confederación de Empresarios de Galicia, a Álvaro Hinrichs Álvarez en substitución de Alberto Viejo López.
Santiago de Compostela, 6 de setembro de 2018
ORDE do 4 de setembro de 2018 pola que se procede ao cesamento e nomeamento de membros do Consello Galego de Cooperativas.
Consellería de Economía, Emprego e Industria — II. Autoridades e persoal — 17/09/2018

O Decreto 25/2001, do 18 de xaneiro, polo que se regulan a organización e o funcionamento do Consello Galego de Cooperativas, en desenvolvemento das previsións contidas na súa norma de creación, a Lei 5/1998, do 18 de decembro, de cooperativas de Galicia, regula no seu artigo 4 a composición do Consello, no artigo 5 o procedemento de nomeamento e cesamento dos seus membros, e no artigo 6 a duración do mandato e substitucións.
Os actuais membros do Consello Galego de Cooperativas foron nomeados mediante a Orde do 16 de outubro de 2017 pola que se procede ao nomeamento de membros do Consello Galego de Cooperativas, e mediante a Orde do 27 de xuño de 2018 pola que se procede ao cesamento e nomeamento de membros do Consello Galego de Cooperativas.
O 6 de xullo de 2018, a Unión de Cooperativas Espazocoop comunicou a súa proposta de modificación das persoas representantes desta entidade no Consello Galego de Cooperativas como consecuencia do cambio na composición do seu consello reitor.
En consecuencia, en virtude das facultades que me confire o artigo 38 da Lei 1/1983, do 22 de febreiro, reguladora da Xunta de Galicia e da súa Presidencia, e o artigo da 5 do Decreto 25/2001, do 18 de xaneiro, polo que se regulan a organización e o funcionamento do Consello Galego de Cooperativas,
Primeiro
Que cese Ana Olveira Blanco como titular segunda do Consello Galego de Cooperativas, Alfonso Diego Fernández Rodríguez como suplente primeiro e Constantino Gago Conde como suplente segundo do Consello Galego de Cooperativas.
Segundo
Nomear a Constantino A. Gago Conde como titular segundo do Consello Galego de Cooperativas, a Miguel Anxo Filgueira Touriño como suplente primeiro e a Roberto Andrés Sanmartín como suplente segundo do Consello Galego de Cooperativas.
Contra esta orde poderase interpoñer potestativamente recurso de reposición, ante o conselleiro de Economía, Emprego e Industria, no prazo dun mes contado desde o día seguinte ao da súa publicación, de conformidade co establecido no artigo 123 da Lei 39/2015, do 1 de outubro, do procedemento administrativo común das administracións públicas, ou interpoñer directamente recurso contencioso-administrativo, ante o Tribunal Superior de Xustiza de Galicia, no prazo de dous meses contados desde o día seguinte ao da súa publicación, de conformidade co establecido no artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 4 de setembro de 2018
RESOLUCIÓN do 7 de setembro de 2018 pola que se redistribúen os créditos orzamentarios por epígrafes recollidos na Orde do 16 de marzo de 2018 pola que se establecen as bases reguladoras e se procede á convocatoria pública de subvencións para a programación de accións formativas dirixidas ás persoas traballadoras desempregadas na Comunidade Autónoma de Galicia correspondente aos exercicios de 2018 e 2019 (código de procedemento TR301K).
Consellería de Economía, Emprego e Industria — III. Outras disposicións — 12/09/2018

Mediante a Orde do 16 de marzo de 2018, que se publicou no
Diario Oficial de Galicia
número 61, do 27 de marzo, establecéronse as bases reguladoras e convocáronse subvencións para a programación de accións formativas dirixidas ás persoas traballadoras desempregadas na Comunidade Autónoma de Galicia.
No seu artigo 37 recóllese o financiamento das axudas previstas con cargo ás aplicacións orzamentarias 09.41.323A.460.1, 09.41.323A.471.0 e 09.41.323A.481.0, cunha contía inicial de 26.624.186,02 euros distribuída entre as anualidades 2018 (13.771.967,11 euros) e 2019 (12.852.218,91 euros) correspondentes a fondos finalistas do Estado.
No mesmo artigo 37 e na disposición adicional primeira da devandita orde establécese que eses créditos poderán ser obxecto de modificacións nos supostos e nas condicións previstos nos artigos 30 e 31 do Decreto 11/2009, do 8 de xaneiro, polo que se aproba o Regulamento da Lei de subvencións de Galicia.
Unha vez instruídos os expedientes e obtida a relación de solicitudes que cumpren coas condicións establecidas nas bases reguladoras para adquirir a condición de entidade beneficiaria, faise necesario realizar unha redistribución do crédito entre as distintas aplicacións orzamentarias.
De acordo co disposto no artigo 31 do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia (DOG número 20, do 29 de xaneiro) cando a contía total máxima das subvencións convocadas se distribúa entre distintos créditos orzamentarios, a alteración da devandita distribución non precisará de nova convocatoria pero si das modificacións que procedan no expediente de gasto e da publicación nos mesmos medios que a convocatoria.
Por todo o anterior,
Primeiro. Modificar o crédito destinado ás axudas convocadas pola Orde do 16 de marzo de 2018 pola que se establecen as bases reguladoras e se procede á convocatoria pública de subvencións para a programación de accións formativas dirixidas ás persoas traballadoras desempregadas na Comunidade Autónoma de Galicia, correspondente aos exercicios de 2018 e 2019, redistribuíndo o antedito crédito da seguinte maneira, sen variar o orzamento total:
Segundo. Esta modificación, unha vez publicada no
Diario Oficial de Galicia
, non implicará apertura de prazo para presentar novas solicitudes.
Santiago de Compostela, 7 de setembro de 2018
RESOLUCIÓN do 19 de setembro de 2018 pola que se dá publicidade á resolución de concesión das axudas aos servizos de asistencia, diagnóstico e soporte na implantación de solucións de Industria 4.0 para a súa realización en empresas galegas (programa Re-accionaTIC), cofinanciados polo Fondo Europeo de Desenvolvemento Rexional con cargo ao programa operativo Feder Galicia 2014-2020.
Instituto Galego de Promoción Económica — III. Outras disposicións — 28/09/2018

Mediante a Resolución do 29 de decembro de 2017 publicouse o acordo do Consello de Dirección do Instituto Galego de Promoción Económica (Igape) que aprobou as bases reguladoras das axudas aos servizos de asistencia, diagnóstico e soporte na implantación de solucións de Industria 4.0 para a súa realización en empresas galegas (programa Re-accionaTIC), cofinanciados polo Fondo Europeo de Desenvolvemento Rexional con cargo ao programa operativo Feder Galicia 2014-2020 (DOG núm. 20, do 29 de xaneiro de 2018) e procedeuse á súa convocatoria en réxime de concorrencia competitiva.
As ditas bases establecen no seu artigo 7.5 que, con carácter xeral, non se enviarán notificacións postais, substituíndose a notificación individual pola publicación no Diario Oficial de Galicia e na páxina web do Igape no enderezo www.tramita.igape.es.
Na súa virtude e de conformidade coas facultades que teño conferidas,
Primeiro. Anunciar a publicación do texto completo das resolucións de concesión de data 31 de maio de 2018 da convocatoria 2018.2 e do 17 de setembro de 2018 da convocatoria 2018.3 das axudas do Igape aos servizos de asistencia, diagnóstico e soporte na implantación de solucións de Industria 4.0 para a súa realización en empresas galegas (programa Re-accionaTIC), cofinanciados polo Fondo Europeo de Desenvolvemento Rexional con cargo ao programa operativo Feder Galicia 2014-2020, no enderezo www.tramita.igape.es (epígrafe «Consulta de resolucións definitivas» http://www.igape.es/gl/oficina-virtual/resolucions-definitivas). O texto completo das resolucións non se publica no DOG na súa integridade en virtude da cautela prevista no artigo 46 da Lei 39/2015, do 1 de outubro, do procedemento administrativo común das administracións públicas.
Segundo. As resolucións de data 31 de maio de 2018 e 17 de setembro de 2018 esgotan a vía administrativa e contra elas poderá interpoñerse recurso contencioso-administrativo ante os xulgados do contencioso-administrativo de Santiago de Compostela, no prazo de dous meses contados a partir do día seguinte ao da publicación desta resolución no Diario Oficial de Galicia. Non obstante, previamente poderá interpoñer un recurso de reposición ante a persoa titular da Dirección Xeral do Igape, dentro do prazo dun mes contado a partir do día seguinte ao da publicación desta resolución no Diario Oficial de Galicia.
Santiago de Compostela, 19 de setembro de 2018
ORDE do 6 de xullo de 2018 pola que se modifica a composición do Consello Social da Universidade de Vigo.
Consellería de Cultura, Educación e Ordenación Universitaria — II. Autoridades e persoal — 27/07/2018

Mediante Orde do 10 de novembro de 2016 (DOG do 13 de decembro), fíxose pública a composición do Consello Social da Universidade de Vigo.
A Lei 6/2013, do 13 de xuño, do Sistema universitario de Galicia, establece que o consello social estará integrado por un máximo de trinta e unha persoas membros.
O artigo 77.2 da citada Lei 6/2013, establece que son membros natos do consello social o reitor/a da universidade, o secretario/a xeral e o/a xerente da universidade. Así mesmo, serán membros un profesor ou unha profesora, un ou unha estudante e un ou unha representante do persoal da administración de servizos, elixidos/as polo consello de goberno das universidades.
A condición de persoa membro do consello social adquírese unha vez cumpridos os requisitos de designación, nomeamento e publicación no Diario Oficial de Galicia, e produce efectos a partir desa data.
O Consello Social da Universidade de Vigo remite a Resolución reitoral do 8 de xuño de 2018 pola que se nomea a Miguel Ángel Michinel Álvarez como secretario xeral da dita universidade en substitución de Gloria María Pena Urís e a Resolución reitoral do 5 de xullo de 2018 pola que se nomea a Raquel María Souto García como xerente da dita universidade en substitución de Manuel Fernández Jáuregui.
O artigo 77.4 da Lei 6/2013, do 13 de xuño, establece que os acordos de designación de membros do consello social serán comunicados á persoa titular da consellería competente en materia de universidades, quen procederá ao seu nomeamento mediante orde da súa consellería.
Por todo iso,
Artigo 1
Nomear como membro nato do Consello Social da Universidade de Vigo a Miguel Ángel Michinel Álvarez, secretario xeral da Universidade de Vigo, en substitución de Gloria María Pena Urís.
Artigo 2
Nomear como membro nato do Consello Social da Universidade de Vigo a Raquel María Souto García, xerente da Universidade de Vigo, en substitución de Manuel Fernández Jáuregui.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 6 de xullo de 2018
ORDE do 3 de xullo de 2018 pola que se modifica a composición do Consello Social da Universidade de Santiago de Compostela.
Consellería de Cultura, Educación e Ordenación Universitaria — II. Autoridades e persoal — 27/07/2018

Mediante Orde do 30 de xaneiro de 2017 (DOG do 8 de febreiro), fíxose pública a composición do Consello Social da Universidade de Santiago de Compostela.
A Lei 6/2013, do 13 de xuño, do Sistema universitario de Galicia, establece que o consello social estará integrado por un máximo de trinta e unha persoas membros.
O artigo 77.2 da citada Lei 6/2013, establece que son membros natos do consello social o reitor/a da universidade, o/a secretario/a xeral e o/a xerente da universidade. Así mesmo, serán membros un profesor ou unha profesora, un ou unha estudante e un ou unha representante do persoal da administración de servizos, elixidos/as polo consello de goberno das universidades.
A condición de persoa membro do consello social adquírese unha vez cumpridos os requisitos de designación, nomeamento e publicación no Diario Oficial de Galicia, e produce efectos a partir desa data.
O Consello Social da Universidade de Santiago de Compostela remite a Resolución reitoral do 5 de xuño de 2018 pola que se nomea a Dulce María García Mella como secretaria xeral da dita universidade en substitución de María Consuelo Ferreiro Regueiro e a Resolución reitoral do 14 de xuño de 2018 pola que se nomea a Antonio Javier Ferreira Fernández como xerente da dita universidade en substitución de José Manuel Villanueva Prieto.
O artigo 77.4 da Lei 6/2013, do 13 de xuño, establece que os acordos de designación de membros do consello social serán comunicados á persoa titular da consellería competente en materia de universidades, quen procederá ao seu nomeamento mediante orde da súa consellería.
Por todo iso,
Artigo 1
Nomear como membro nato do Consello Social da Universidade de Santiago de Compostela a Dulce María García Mella, secretaria xeral da Universidade de Santiago de Compostela, en substitución de María Consuelo Ferreiro Regueiro.
Artigo 2
Nomear como membro nato do Consello Social da Universidade de Santiago de Compostela a Antonio Javier Ferreira Fernández, xerente da Universidade de Santiago de Compostela, en substitución de José Manuel Villanueva Prieto.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 3 de xullo de 2018
EXTRACTO da Orde do 11 de xullo de 2018 pola que se establecen novas bases reguladoras das subvencións destinadas a constituír sociedades de fomento forestal (Sofor) e se convocan para o ano 2018.
Consellería do Medio Rural — III. Outras disposicións — 23/07/2018

BDNS (Identif.): 407926.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index).
Primeiro.
Entidades beneficiarias
Poderán solicitar as subvencións as asociacións de propietarios forestais a través dos representantes que designen.
Segundo.
Obxecto
Esta orde ten por obxecto establecer unhas novas bases reguladoras das subvencións dirixidas a constituír sociedades de fomento forestal (Sofor), mediante convocatoria aberta en réxime de concorrencia competitiva (código de procedemento MR635A) e proceder á súa convocatoria para o ano 2018.
A través desta liña de subvencións poderanse financiar os seguintes custos:
a) O custo de identificación dos predios e clasificación dos terreos situados dentro da superficie de actuación, nos cales se aplique un sistema acreditado e obxectivo de valoración dos dereitos de aproveitamento forestal.
Inclúense os traballos necesarios para comprobar se a cartografía catastral se corresponde coa realidade; alí onde se detecten erros, o traballo incluirá a elaboración dunha representación gráfica alternativa validada polo Catastro.
Trasladaranse os límites reais sobre plano e efectuarase unha valoración do voo.
b) Os custos de impulso á Sofor que se pretende constituír.
Abarca os gastos derivados da localización dos propietarios, da comprobación das súas propiedades e dos labores de información necesarios para lograr que cedan os seus predios á sociedade.
c) Os gastos de constitución da Sofor.
Comprenden os gastos de redacción de estatutos, de elaboración da escritura de constitución da sociedade, de notaría e de inscrición no Rexistro mercantil.
d) A instalación obrigatoria dun cartel informativo (modelo do anexo B2) nun lugar visible nos terreos obxecto da subvención.
O IVE non é subvencionable.
Terceiro.
Bases reguladoras
Orde do 11 de xullo de 2018 pola que se establecen novas bases reguladoras das subvencións destinadas a constituír sociedades de fomento forestal (Sofor) e se convocan para o ano 2018.
Cuarto.
Importe
A contía total ascende a 850.000 €, coa seguinte distribución:
– Anualidade 2018: 250.000 €.
– Anualidade 2019: 600.000 €.
Quinto.
Prazo de presentación de solicitudes
O prazo de presentación de solicitudes de subvencións será dun mes, que comezará o día seguinte ao da súa publicación no
Diario Oficial de Galicia
.
Santiago de Compostela, 11 de xullo de 2018
CORRECCIÓN DE ERROS. Resolución do 5 de xullo de 2018, da Secretaría Xeral de Política Lingüística, pola que se conceden subvencións ás entidades locais de Galicia para a promoción do uso da lingua galega, ao abeiro da convocatoria regulada na Orde do 16 de marzo de 2018.
Consellería de Cultura, Educación e Ordenación Universitaria — III. Outras disposicións — 23/07/2018

Advertidos erros na citada resolución, publicada no DOG núm.134, do 13 de xullo de 2018, pola que se conceden subvencións ás entidades locais de Galicia para a promoción do uso da lingua galega, ao abeiro da convocatoria regulada na Orde do 16 de marzo de 2018, cómpre facer a seguinte corrección:
Na páxina 33425, nos proxectos relacionados no anexo, no expediente número 2018/0070, na columna Entidade, onde di: «... A Pobra de Brollón», debe dicir: «... A Pobra do Brollón».
ORDE do 12 de xullo de 2018 pola que se designa a Ana Isabel García Castro presidenta do Consello Regulador da Indicación Xeográfica Protexida Pemento do Couto.
Consellería do Medio Rural — II. Autoridades e persoal — 20/07/2018

Tras o cesamento por petición propia de José Manuel Castro Leirachá como presidente do Consello Regulador da Indicación Xeográfica Protexida Pemento do Couto, o Pleno deste organismo, celebrado o pasado día 14 de xuño, elixiu a Ana Isabel García Castro para ocupar o dito cargo.
Conforme indica o artigo 20 do Decreto 4/2007, do 18 de xaneiro, polo que se regulan as denominacións xeográficas de calidade do sector alimentario e os seus consellos reguladores, unha vez elixida a persoa que desempeñará a presidencia, deberá facerse o seu nomeamento mediante orde da consellería competente.
Polo anterior,
Artigo único
Nomear presidenta do Consello Regulador da Indicación Xeográfica Protexida Pemento do Couto a Ana Isabel García Castro.
Santiago de Compostela, 12 de xullo de 2018
CORRECCIÓN DE ERROS. Orde do 8 de outubro de 2018 pola que se dispón o nomeamento dun vogal do Consello de Administración da Autoridade Portuaria de Ferrol-San Cibrao.
Consellería do Mar — II. Autoridades e persoal — 30/10/2018

Advertido erro na Orde do 8 de outubro de 2018 publicada no DOG núm. 200, do 19 de outubro de 2018, cómpre facer a seguinte corrección:
Na páxina 46382, onde di: «o nomeamento de Álvaro Mola Paulete...», debe dicir:
«o nomeamento de Álvaro Mora Paulete...».
CORRECCIÓN DE ERROS. Orde do 8 de outubro de 2018 pola que se dispón o cesamento dun vogal do Consello de Administración da Autoridade Portuaria da Coruña.
Consellería do Mar — II. Autoridades e persoal — 30/10/2018

Advertido erro na Orde do 8 de outubro de 2018 publicada no DOG núm. 200, do 19 de outubro de 2018, cómpre facer a seguinte corrección:
Na páxina 46380, onde di: «o cesamento de Álvaro Mola Paulete...», debe dicir:
«o cesamento de Álvaro Mora Paulete...».
RESOLUCIÓN do 22 de outubro de 2018 pola que se dispón o cesamento e o nomeamento de membros do Consello do Turismo de Galicia.
Axencia Turismo de Galicia — II. Autoridades e persoal — 30/10/2018

O Decreto 149/2012, do 5 de xullo, polo que se regula o Consello do Turismo de Galicia (DOG núm. 135, do 16 de xullo), recolle, no artigo 3, a composición e réxime de elección dos/as seus/súas membros, e no artigo 5, o nomeamento destes/as pola persoa titular do órgano superior da Administración autonómica competente en materia de turismo, por proposta das diferentes organizacións e entidades representadas. O parágrafo 2 do citado artigo establece que se algún membro perde a condición de representatividade pola organización que o elixiu, esta deberá comunicar, á Administración turística autonómica no prazo máximo dun mes, o/a novo/a vogal proposto/a para a súa representación.
Mediante Resolución do 20 de marzo de 2017, da directora da Axencia Turismo de Galicia (DOG núm. 60, do 27 de marzo), foron nomeados os membros do Consello do Turismo de Galicia. Unha vez nomeados, a Consellería do Medio Rural realizou unha proposta de modificación dos membros propostos inicialmente.
Polo exposto,
Primeiro. Cesar como membro titular do Consello do Turismo de Galicia a María Belén do Campo Piñeiro en representación da consellería con competencias en medio rural.
Segundo. Nomear como membro titular do Consello do Turismo de Galicia a José Silvestre Balseiros Guinarte en representación da consellería con competencias en medio rural.
Santiago de Compostela, 22 de outubro de 2018
ORDE do 16 de xullo de 2018 pola que se amplía a dotación orzamentaria e se modifica o prazo de xustificación da Orde do 27 de decembro de 2017 pola que establecen as bases reguladoras das axudas para o fomento da utilización de maquinaria agrícola en réxime asociativo en Galicia, cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020, e se convocan para o ano 2018.
Consellería do Medio Rural — III. Outras disposicións — 20/07/2018

Mediante a Orde do 27 de decembro de 2017 (DOG num. 13, do 18 de xaneiro de 2018) convocáronse para o ano 2018 as axudas para o fomento da utilización de maquinaria agrícola en réxime asociativo en Galicia, cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020.
A orde, no seu artigo 31, prevé a posibilidade de incrementar a dotación orzamentaria, segundo se establece no artigo 31 da Lei 9/2007, do 13 de xuño, de subvencións de Galicia.
No artigo 29 da convocatoria establécese que as entidades beneficiarias terán ata o 1 de outubro de 2018 para presentar a documentación xustificativa da subvención. Tendo en conta que a resolución destas axudas non se produciu no prazo indicado no artigo 11 das bases reguladoras, por mor do elevado número de solicitudes e o longo proceso de avaliación e resolución, co fin de facer viables os procesos de execución e xustificación dos investimentos sen que con iso se cause prexuízo a terceiros, considérase necesario ampliar o prazo de xustificación.
En consecuencia, de conformidade co previsto no artigo 30.1.3 do Estatuto de autonomía de Galicia, e en uso das facultades que me confire a Lei 9/2007, do 13 de xuño, de subvencións de Galicia, e en uso das competencias que me confire a Lei 1/1983, do 22 de febreiro, reguladora da Xunta e da súa Presidencia,
Artigo 1. Ampliación da dotación orzamentaria
1. Amplíase a dotación orzamentaria determinada na Orde do 27 de decembro de 2017 pola que establecen as bases reguladoras das axudas para o fomento da utilización de maquinaria agrícola en réxime asociativo en Galicia, cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020.
2. O incremento da dotación orzamentaria será de 1.850.000 €, consignados na aplicación orzamentaria 13.03.712B 772.0 (CP 2016 00369). Queda establecida en 4.850.000 € a contía máxima das subvencións que se concedan.
Artigo 2. Ampliación do prazo de execución e xustificación
Amplíase ata o 31 de outubro de 2018 (incluído) o prazo para executar e xustificar estas axudas.
Disposición derradeira única. Entrada en vigor
Esta orde producirá efectos desde o día seguinte ao da súa publicación no
Diario Oficial de Galicia
.
Santiago de Compostela, 16 de xullo de 2018
DECRETO 73/2018, do 19 de xullo, polo que se concede a Medalla de Galicia na súa categoría de ouro.
Vicepresidencia e Consellería de Presidencia, Administracións Públicas e Xustiza — III. Outras disposicións — 20/07/2018

O artigo 4 do Decreto 1/1991, do 11 de xaneiro, polo que se regula a concesión da Medalla de Galicia, modificado polo Decreto 215/2003, do 3 de abril, establece as medallas que, anualmente, se poderán outorgar nas súas distintas categorías.
Tendo en conta o previsto no artigo antes indicado, o Goberno galego ten a vontade de outorgarlles a súa máis alta distinción ás persoas que se indican a seguir.
Polo tanto, por proposta do vicepresidente e conselleiro de Presidencia, Administracións Públicas e Xustiza e logo do acordo do Consello da Xunta de Galicia, na súa reunión do día dezanove de xullo de dous mil dezaoito,
Conceder a Medalla de Ouro de Galicia a:
– María Emilia Casas Baamonde.
– Juan José González Rivas.
– Álvaro Rodríguez Bereijo.
Santiago de Compostela, dezanove de xullo de dous mil dezaoito
RESOLUCIÓN do 10 de xullo de 2018, da Dirección Xeral de Educación, Formación Profesional e Innovación Educativa, pola que se fai pública a relación de persoas beneficiarias de reintegros individuais de gastos por asistencia a actividades de formación do profesorado non universitario durante o ano 2017.
Consellería de Cultura, Educación e Ordenación Universitaria — III. Outras disposicións — 20/07/2018

Mediante a Orde do 29 de xuño de 2017 (DOG do 13 de xullo), regúlase o procedemento para o reintegro individual de gastos por asistencia a actividades de formación do profesorado non universitario durante o ano 2017.
O artigo noveno establece que, unha vez concedida a totalidade dos reintegros, se publicará no
Diario Oficial de Galicia
a relación das persoas beneficiarias deles.
En virtude do exposto anteriormente,
Único. Darlle publicidade á relación de persoas beneficiarias que figuran no anexo.
Santiago de Compostela, 10 de xullo de 2018
RESOLUCIÓN do 13 de xullo de 2018 pola que se procede á publicación dos requirimentos de emenda dos obradoiros á dixitalización Industria 4.0.
Instituto Galego de Promoción Económica — III. Outras disposicións — 24/07/2018

Mediante a Resolución do 21 de decembro de 2017 (DOG núm. 245, do 28 de decembro) publicáronse as bases reguladoras dos obradoiros á dixitalización Industria 4.0, e procedeuse á súa convocatoria, en réxime de concorrencia competitiva, para o ano 2018, por trámite anticipado de gasto.
O órgano instrutor do procedemento administrativo previsto no artigo 12 das ditas bases reguladoras está analizando as solicitudes presentadas polos solicitantes que se acolleron á convocatoria de axudas IG239.2.
Nunha primeira fase de revisión identificáronse varios expedientes que carecen dalgún dos requisitos exixidos nas bases reguladoras, polo que resulta procedente efectuar os oportunos requirimentos de emenda.
O artigo 12.2 das bases reguladoras dispón que, de conformidade co establecido no artigo 45 da Lei 39/2015, do 1 de outubro, do procedemento administrativo común das administracións públicas, este requirimento de emenda se realizará preferentemente mediante publicación no Diario Oficial de Galicia e producirá os mesmos efectos que a notificación individualizada. A dita publicación tamén se realizará na páxina web do Igape no enderezo www.tramita.igape.es, onde se establecerá o contido pormenorizado do requirimento que se fai.
Os requirimentos obxecto da presente resolución non se publican na súa integridade en virtude da cautela prevista no artigo 46 da Lei 39/2015.
En virtude do anterior,
Primeiro. Dar publicidade á relación de solicitantes da convocatoria IG239.2 cuxos expedientes deben ser obxecto de emenda, segundo se recolle no anexo a esta resolución.
Segundo. Habilitar un prazo de 10 días naturais para que os requiridos accedan á Oficina virtual do Igape desde a páxina web do Instituto Galego de Promoción Económica (Igape), no enderezo www.tramita.igape.es, utilizando o seu NIF e o código IDE do expediente, para acceder ao requirimento individualizado de emenda. Entenderase rexeitado cando transcorresen dez días naturais desde a posta á disposición do requirimento sen que se aceda ao seu contido.
Terceiro. Establécese un prazo de dez (10) días hábiles para achegar a documentación sinalada, contados a partir do día hábil seguinte ao acceso ao requirimento individualizado, ou a partir do día en que se puxo á súa disposición no caso de non acceder ao seu contido.
Cuarto. De acordo co disposto no artigo 12.2 das bases reguladoras, no suposto de que non se atenda o requirimento no prazo indicado, ou se a emenda resulta incompleta ou defectuosa, considerarase que o solicitante desiste na súa petición e arquivarase o expediente, tras a correspondente resolución, que será ditada nos termos previstos no artigo 21 da devandita Lei 39/2015.
Santiago de Compostela, 13 de xullo de 2018
RESOLUCIÓN do 5 de xullo de 2018, da Dirección Xeral de Enerxía e Minas, pola que se dá publicidade dos beneficiarios das axudas concedidas ao abeiro da Orde do 27 de decembro de 2017 pola que se establecen as bases reguladoras para a concesión, en réxime de concorrencia competitiva, de subvencións destinadas á creación de viveiros industriais de empresas en parques empresariais da Comunidade Autónoma de Galicia, e se procede á súa convocatoria para o ano 2018 (código do procedemento IN541A).
Consellería de Economía, Emprego e Industria — III. Outras disposicións — 24/07/2018

De conformidade co disposto no artigo 15 da Lei 9/2007, do 13 de xuño, de subvencións de Galicia, no artigo 17 da Lei 1/2016, do 18 de xaneiro, de transparencia e bo goberno, no artigo 27 do anexo I da Orde do 27 de decembro de 2017 pola que se establecen as bases reguladoras para a concesión, en réxime de concorrencia competitiva, de subvencións destinadas á creación de viveiros industriais de empresas en parques empresariais da Comunidade Autónoma de Galicia, e se procede á súa convocatoria para o ano 2018 (código do procedemento IN541A), por medio desta resolución, publícase o extracto das axudas outorgadas pola Consellería de Economía, Emprego e Industria ao abeiro da dita orde.
a) Norma reguladora da convocatoria: Orde do 27 de decembro de 2017 pola que se establecen as bases reguladoras para a concesión, en réxime de concorrencia competitiva, de subvencións destinadas á creación de viveiros industriais de empresas en parques empresariais da Comunidade Autónoma de Galicia, e se procede á súa convocatoria para o ano 2018 (código do procedemento IN541A).
b) Aplicación orzamentaria: 09.20.732A.760.1
c) Crédito orzamentario: 589.862,00 euros inicialmente, ampliado en 111.178,00 euros, pola Orde da Consellería de Economía, Emprego e Industria do 21 de xuño de 2018. A cantidade final é de 701.040,00 euros.
d) Destinatarios: concellos da Comunidade Autónoma de Galicia.
e) Finalidade: creación de viveiros industriais de empresas en parques empresariais da Comunidade Autónoma de Galicia.
f) Beneficiarios e importe das axudas: no anexo a esta resolución recóllense os beneficiarios e o importe.
Santiago de Compostela, 5 de xullo de 2018
CORRECCIÓN DE ERROS. Orde do 10 de xullo de 2018 pola que se ditan instrucións sobre a confección de nóminas do persoal ao servizo da Administración autonómica para o ano 2018 e se actualiza, con efectos do 1 de xaneiro de 2018, a contía das retribucións.
Consellería de Facenda — III. Outras disposicións — 24/07/2018

Advertidos erros na referida orde publicada no DOG núm. 134, do 13 de xullo de 2018, procede facer as seguintes correccións:
Na páxina 33378, substitúese o punto 3 do anexo XVII polo seguinte:
3. Complemento xeral do posto:
Na páxina 33379 e 33380, substitúese o punto 5, letra b), do anexo XVII polo seguinte:
b) A contía anual do complemento autonómico transitorio é a que se especifica a seguir para cada tipo de posto:
EXTRACTO da Orde do 16 de outubro de 2018 pola que se convoca o procedemento para a concesión de axudas económicas ás familias numerosas de Galicia para estadías de fin de semana nas estacións de montaña situadas no territorio da Comunidade Autónoma para o ano 2018.
Consellería de Política Social — III. Outras disposicións — 29/10/2018

BDNS (Identif. 420480).
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
(http://www.pap.minhap.gob.es/bdnstrans/index):
Primeiro.
Persoas beneficiarias
Poderán ser beneficiarias destas axudas as familias numerosas residentes na Comunidade Autónoma de Galicia.
Para os efectos desta orde, enténdese por unidade familiar a composta por todos os membros que figuran no título de familia numerosa.
Segundo.
Obxecto
Esta orde ten por obxecto convocar para o ano 2018 o procedemento para a concesión de axudas económicas ás familias numerosas de Galicia, en réxime de concorrencia competitiva, para estadías de fin de semana nas estacións de montaña situadas no territorio da Comunidade Autónoma de Galicia (código de procedemento BS423D).
O outorgamento das axudas a que se refire esta convocatoria realizarase a través da modalidade de pagamento único e de forma continuada, ata esgotar o crédito orzamentario consignado para estes efectos na aplicación orzamentaria 12.02.312B.480.1 dos orzamentos do ano 2018 da Dirección Xeral de Familia, Infancia e Dinamización Demográfica da Consellería de Política Social, cunha contía global de 20.000 €.
Terceiro.
Bases reguladoras
Orde do 16 de outubro de 2018 pola que se convoca o procedemento para a concesión de axudas económicas ás familias numerosas de Galicia para estadías de fin de semana nas estacións de montaña situadas no territorio da Comunidade Autónoma para o ano 2018.
Cuarto.
Tipo de axuda e contía
Consisten nunha subvención de 35 € por persoa e estadía de fin de semana para os adultos e para os nenos e nenas de 12 ou máis anos, e de 37,50 € para os menores de 12 anos.
Quinto.
Prazo de presentación de solicitudes
O prazo para a presentación das solicitudes de axuda será dun mes contado a partir do día seguinte ao da publicación desta orde no
Diario Oficial de Galicia
.
Entenderase como último día do prazo o correspondente ao mesmo ordinal do día da publicación. Se o último día do prazo é inhábil, entenderase prorrogado ao seguinte día hábil e, se no mes de vencemento non hai día equivalente ao inicial do cómputo, entenderase que o prazo remata o último do mes.
Santiago de Compostela, 16 de outubro de 2018
RESOLUCIÓN do 15 de outubro de 2018, da Dirección Xeral de Educación, Formación Profesional e Innovación Educativa, pola que se convoca o curso de formación sobre o desenvolvemento da función directiva no ano 2018 que acredite para o acceso a postos de dirección en centros docentes sostidos con fondos públicos que impartan as ensinanzas reguladas na Lei orgánica 2/2006, de educación.
Consellería de Educación, Universidade e Formación Profesional — III. Outras disposicións — 29/10/2018

Para o obxecto de convocar o curso de formación sobre o desenvolvemento da función directiva no ano 2018, resolvo anunciar:
Primeiro
Que no portal web da Consellería de Educación, Universidade e Formación Profesional (www.edu.xunta.gal) estará dispoñible a Resolución do 15 de outubro de 2018, da Dirección Xeral de Educación, Formación Profesional e Innovación Educativa, pola que se Convoca o curso de formación sobre o desenvolvemento da función directiva no ano 2018 que acredite para o acceso a postos de dirección en centros docentes sostidos con fondos públicos que impartan as ensinanzas reguladas na Lei orgánica 2/2006, de educación.
Segundo
Que o prazo de presentación de solicitudes será de dez días hábiles a partir do día seguinte ao da publicación deste anuncio no
Diario Oficial de Galicia
.
Terceiro
Que a presentación e xestión de solicitudes de participación se realizará a través da plataforma de formación do profesorado FProfe: https://www.edu.xunta.es/fprofe.
Santiago de Compostela, 15 de outubro de 2018
ORDE do 23 de outubro de 2018 pola que se amplía o crédito da Orde do 27 de decembro de 2017 pola que se establecen as bases reguladoras para a concesión, en réxime de concorrencia competitiva, de subvencións destinadas á creación de viveiros industriais de empresas en parques empresariais da Comunidade Autónoma de Galicia, e se procede á súa convocatoria para o ano 2018 (IN541A).
Consellería de Economía, Emprego e Industria — III. Outras disposicións — 29/10/2018

A través da Orde do 27 de decembro de 2017 (DOG núm. 12, do 17 de xaneiro de 2018), convocáronse para o ano 2018 as subvencións destinadas á creación de viveiros industriais de empresas en parques empresariais da Comunidade Autónoma de Galicia, en réxime de concorrencia competitiva.
O artigo 2 da parte dispositiva da Orde do 27 de decembro de 2017, relativo ao crédito orzamentario destinado ás axudas, establece que se destinará unha contía de 589.862,00 euros con cargo á aplicación orzamentaria 09.20.732-A 760.1, e prevese a posibilidade de incrementar as ditas cantidades en función das solicitudes presentadas e de acordo coa dispoñibilidade de crédito, feito que non suporá a apertura dun novo prazo de presentación de solicitudes.
Mediante a Orde do 21 de xuño de 2018 modificouse o artigo 2 da parte dispositiva da Orde do 27 de decembro de 2017, para incrementar o crédito en 111.1178,00 euros, polo que o seu importe total pasou a 701.040,00 euros.
Co fin de atender a estimación do recurso potestativo de reposición RRS-CEI-10/2018 é necesario incrementar o crédito orzamentario destinado a estas axudas, polo que procede a oportuna modificación orzamentaria para incorporar crédito na aplicación 09.20.732-A 760.1, Axudas para a creación de viveiros industriais de empresas en parques empresariais da Comunidade Autónoma de Galicia, por un importe total de 240.000,00 €.
En consecuencia, en uso das atribucións que me foron conferidas,
Artigo único. Ampliación do crédito orzamentario
Modificar o artigo 2 da parte dispositiva da Orde da Consellería de Economía, Emprego e Industria do 27 de decembro de 2017, no referente ao crédito orzamentario destinado, para incrementar este en 240.000,00 euros, pasando de 701.040,00 euros á cantidade final de 941.040,00 euros.
Santiago de Compostela, 23 de outubro de 2018
RESOLUCIÓN do 23 de outubro de 2018, da Secretaría Xeral para o Deporte, pola que se modifica a Resolución do 29 de xuño de 2018 pola que se establecen as bases reguladoras para a concesión, en réxime de concorrencia competitiva, de subvencións para a adquisición de equipamentos deportivos e se procede á súa convocatoria para o ano 2018 (código de procedemento PR949A).
Vicepresidencia e Consellería de Presidencia, Administracións Públicas e Xustiza — III. Outras disposicións — 29/10/2018

Con data do 11 de xullo de 2018 publicouse no
Diario Oficial de Galicia
núm. 132, a Resolución do 29 de xuño de 2018, da Secretaría Xeral para o Deporte, pola que se establecen as bases reguladoras para a concesión, en réxime de concorrencia competitiva, de subvencións para a adquisición de equipamentos deportivos e se procede á súa convocatoria para o ano 2018 (código de procedemento PR949A).
A base 21ª da citada resolución regula a xustificación da subvención, establecendo que o prazo máximo de xustificación rematará o 30 de outubro de cada ano.
Ante as numerosas solicitudes de axudas presentadas e a necesidade de que algunha delas subsane a documentación e co fin de garantir o cumprimento da finalidade das axudas, é necesario modificar a base 21.3.
A presente modificación determina a necesidade da ampliación do prazo de xustificación da subvención concedida, de tal xeito que as entidades beneficiarias das axudas disporán dun mes, desde o día seguinte á publicación da resolución de concesión da axuda no
Diario Oficial de Galicia
, para xustificar a subvención concedida.
En virtude do exposto e de acordo co establecido na Lei 9/2007, do 13 de xuño, de subvencións de Galicia, no Decreto 11/2009, do 8 de xaneiro, polo que se aproba o seu regulamento, así como nos preceptos básicos da Lei 38/2003, do 17 de novembro, xeral de subvencións e no Real decreto 887/2006, do 21 de xullo, polo que se aproba o Regulamento xeral de subvencións, e en virtude das atribucións que me foron conferidas,
Artigo único.
Modificación da Resolución do 29 de xuño de 2018, da Secretaría Xeral para o Deporte, pola que se establecen as bases reguladoras para a concesión, en réxime de concorrencia competitiva, de subvencións para a adquisición de equipamentos deportivos e se procede á súa convocatoria para o ano 2018 (código de procedemento PR949A)
Modifícase o punto 3 da base 21º, da Resolución do 29 de xuño de 2018, da Secretaría Xeral para o Deporte, pola que se establecen as bases reguladoras para a concesión, en réxime de concorrencia competitiva, de subvencións para a adquisición de equipamentos deportivos e se procede á súa convocatoria para o ano 2018 (código de procedemento PR949A), como se indica:
«3º. O prazo máximo de xustificación polas entidades beneficiarias rematará o 30 de novembro de cada ano».
Disposición derradeira única.
Entrada en vigor
Esta resolución entrará en vigor o día da súa publicación no
Diario Oficial de Galicia
.
Santiago de Compostela, 23 de outubro de 2018
RESOLUCIÓN do 23 de xullo de 2018 pola que se redistribúen e se minoran os créditos orzamentarios por epígrafes recollidas na Resolución do 26 de decembro de 2017 pola que se aproban as bases reguladoras das subvencións para a creación, mellora e ampliación de pequenas infraestruturas para proxectos de enerxías renovables destinadas a particulares e cofinanciadas parcialmente co Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020, se anuncia a convocatoria anticipada para o ano 2018 e se procede á selección das entidades colaboradoras que participarán na xestión destas subvencións.
Instituto Enerxético de Galicia — III. Outras disposicións — 30/07/2018

1. Mediante a Resolución do 26 de decembro de 2017 desta dirección referida no encabezamento, publicada no
Diario Oficial de Galicia
núm. 21, do 30 de xaneiro de 2018, acordouse a aprobación das bases reguladoras xunto coa convocatoria de subvencións, cuxo procedemento administrativo de concesión se tramitará en réxime de concorrencia competitiva, para a creación, mellora e ampliación de pequenas infraestruturas para proxectos de enerxías renovables, destinadas a particulares, para o ano 2018.
Tal e como consta na parte expositiva da citada resolución, o financiamento desta convocatoria faise con cargo aos orzamentos do Instituto Enerxético de Galicia para o ano 2018 e sendo a procedencia dos fondos de diversa natureza: Fondos da Comunidade Autónoma, fondos comunitarios derivados do programa operativo Feader Galicia 2014-2020 e fondos dos orzamentos xerais do Estado.
O artigo 2.1 das bases reguladoras relativo ao financiamento prevé unha dotación inicial de 6.220.000 euros e no parágrafo segundo dese mesmo artigo establécese a posibilidade de ampliar o crédito coa condición dunha maior dispoñibilidade derivada dalgunha das circunstancias previstas no artigo 30. 2 do Decreto 11/2009, logo da aprobación da modificación orzamentaria que proceda.
Polo anteriormente exposto, esta dirección
Primeiro. Minorar a dotación de fondos inicialmente prevista nesta convocatoria na contía de 1.432.000 euros, polo que o importe total asignado para estas axudas tras esta modificación ascende a 4.788.000 euros.
Segundo. Unha vez minorados os fondos, estes distribúense do seguinte xeito:
Santiago de Compostela, 23 de xullo de 2018